Սոն Ե Չժին

Սոն Ե Չժին (), կինոյի և հեռուստատեսության հարավկորեացի դերասանուհի։ Հայտնի է դարձել «Դասականություն» (2003), «Ամառային բույր» (2003), «Պահ, որը պետք է հիշել» (2004) և «Ապրիլյան ձյուն» (2005) ռոմանտիկ ֆիլմերում և հեռուստասերիալներում խաղացած դերերով։ Դերասանական ճանաչում է ձեռք բերել տարբեր ժանրերում իր բազմակողմանիության համար, մասնավորապես՝ «Սիրո մեջ միայնակ» (2006), «Իմ կինը ամուսնացել է» (2008), «Անհատական ճաշակ» (2010), «Ծովահեններ» (2014) և 2016 թվականի «Բարձրացրած ճշմարտություն» և «Վերջինը։ Արքայադուստր» ֆիլմերում։ Հայտնի է նաև «Ինչ-որ բան անձրևի տակ» (2018) և «Սիրո վայրէջք» (2019) ռոմանտիկ դրամաներում խաղացած գլխավոր դերերով։

2000-2005: Սկիզբ և արևելաասիական փառք 
Սոն Ե Չժինը 2000 թվականին Պաք Քի Հենի «Գաղտնի արցունքներ» ֆիլմում հնչյունավորել է Չոն Մի Չժոյին, նաև «Համեղ առաջարկ», և «Մեծ հավակնություններ» հեռուստատեսային դորամաներում խաղացել է գլխավոր դեր։ Նրա առաջին մեծ դերը կինոյում եղել է Իմ Քվոն Տհեքի «Կրակի շտրիխներ» ֆիլմում, որը ցուցադրվել Է Կաննում և 2002 թվականին լավագույն ռեժիսուրայի համար ստացել է մրցանակ։

Նրա վաղ կարիերայի ամենամեծ հաջողությունները եղել են «Սիրահարների համերգ» և «Դասականություն» ֆիլմերը։ Երկուսն էլ Կորեայում միջին մակարդակի հիթեր են եղել․ մասնավորապես, «Դասականություն» ֆիլմը, որի ռեժիսորը եղել է «Անպետք աղջիկ» ֆիլմի ռեժիսոր Քվաք Չեյոնը, լայն ճանաչում է ստացել Հոնկոնգում և Չինաստանում՝ Սոնին դարձնելով Արևելյան Ասիայի աստղ։ Սոնը 2003 թվականին ավելի է ամրապնդել իր Հալուի աստղեր (Կորեական ալիք) կարգավիճակը՝ գլխավոր դեր խաղալով «Ամառային բույր» հեռուստատեսային դրամայում, ինչպես նաև Յուն Սոկ Հոյի «Անվերջ սեր» դրամատիկական հեռուստասերիալի երրորդ եթերաշրջանում։

Նրա հաջորդ երկու ֆիլմերը նույնպես հիթ են դարձել Արևելյան Ասիայում․ «Պահ, որը պետք է հիշել» ֆիլմը հիմնված է ճապոնական հայտնի սերիալի վրա։ Այն առևտրային ռեկորդներ է սահմանել Ճապոնիայում և Կորեայում վաճառվել է ավելի քան երկու միլիոն տոմս, միևնույն ժամանակ «Ապրիլյան ձյուն», որտեղ նա նկարահանվել է աստղ Պե Յոն Չժունի հետ նույնպես հիթ է դարձել Ճապոնիայում և Չինաստանում։ «Դասականություն» և «Պահ, որը պետք է հիշել» ֆիլմերում Սոնը իր մաքուր և անմեղ կերպարի համար Կորեայում «Ազգի առաջին սեր» տիտղոսն է ստացել։

2006 թվականին, երբ նրան 50 միլիոն վոնի (գումարած խրախուսումը) չափով տաղանդի հոնորար է երաշխավորվել SBS-ի «Միայնակ» դրամայում նրա գլխավոր դերի էպիզոդի համար, նա դարձել է կորեական հեռուստասերիալներում ամենաբարձր վարձատրվող կորեացի դերասանուհին։

2006-2015: Դերեր տարբեր ժանրերի ֆիլմերում 
Այնուհետև, իր հաջորդ նախագծերում Սոնը հրաժարվել է գեղեցիկ աղջկա կերպարից։ «Գայթակղության արվեստ» ֆիլմում խաղացել է խորամանկ աղջկա, «Ուշադրության կենտրոնում»՝ հավակնոտ լրագրողի «Բաց քաղաք»՝ ճակատագրական կնոջ և «Մեկը սիրո մեջ» սերիալում ամուսնալուծված կնոջ դեր։

2008 թվականին «Իմ կինը ամուսնացել է» ֆիլմում Սոնի բազմայր կնոջ կերպարը արժանացել է հեղինակավոր Blue Dragon Film Awards մրցանակի՝ լավագույն կանացի դերի համար։

«Սպիտակ գիշեր» ֆիլմի նկարահանումներից հետո Սոնը ցանկացել է ավելի հետաքրքիր նախագծի մասնակցել, այդ պատճառով ընտրել է «Անհատական ճաշակ» ռոմանտիկ կատակերգական սերիալը, որին հաջորդել է «Հմայվածը» ռոմանտիկ-սարսափ կատակերգությունը՝ դառնալով 2011 թվականի ամենահասութաբեր ֆիլմերից մեկը։

2012 թվականին Սոնը նկարահանվել է իր առաջին բլոկբաստերում՝ «Աշտարակ» ֆիլմումում՝ 1974 թվականի «Դժոխային Աշտարակ» հոլիվուդյան աղետային ֆիլմի ռիմեյքում։ Նա հեռուստատեսություն է վերադարձել 2013 թվականին «Շնաձուկ» վրեժխնդրական դրամայով (նաև հայտնի է որպես «Մի նայիր հետ։ Օրֆեի լեգենդը»), գլխավոր դեր է խաղացել «Արյուն և կապեր» ֆիլմում (դստեր մասին թրիլեր, որը կասկածում է իր հորը առևանգման և սպանության գործում ներգրավված լինելու մեջ)։

Անձնական կյանք 
2021 թվականի հունվարի 1-ին հաստատվել է, որ Սոնը հարաբերությունների մեջ է «Բանակցություններ» (2018) և «Սիրո վայրէջք» (2020) ֆիլմերի իր գործընկերոջ դերասան Հյուն Բինի հետ։

Ֆիլմագրություն

Ֆիլմեր

Հեռուստասերիալներ

Մրցանակներ և անվանակարգեր 
Իր կարիերայի ընտանիքում Սոնը արժանացել է բազմաթիվ մրցանակների։ Հաղթել է ընդհանուր 50 մրցանակների 72 անվանակարգերում։ Նրա պարգևների հավաքածուն ներառում է 6 Baeksang Arts Awards, 4 Grand Bell Awards, 6 Blue Dragon Film Awards և 1 Buil Film Awards մրցանակները։

Ծանոթագրություններ 

Հարավկորեացի կինոդերասանուհիներ
Հարավկորեացի հեռուստատեսային դերասանուհիներ
Հարավկորեացի դերասանուհիներ